# data[].attributes.attachment_link.readable_text
האקדמיה ללשון עברית יוצאת נגד כוונת האוניברסיטה העברית להרחיב את הלימודים בשפה האנגלית בתארים מתקדמים. חברי האקדמיה קיימו שלשום דיון מיוחד בנושא, בעקבות החלטת הפקולטה לחקלאות באוניברסיטה העברית לעבור ללמד בשפה האנגלית בתארים המתקדמים, כפי שפורסם במקור ראשון. החלטת הפקולטה לחקלאות התקבלה לנוכח מספרם הגבוה של סטודנטים זרים בתארים הללו. בד בבד מתקיימים באוניברסיטה דיונים בנוגע להרחבת הלימודים בשפה האנגלית בשורת תארים מתקדמים בתחומים אחרים המכונים "מדעים ניסויים" - הכוללים את מדעי הטבע, הנדסה ומדעי המחשב ומדעי המוח.

בדיון מיוחד שהתקיים אתמול (רביעי) באקדמיה ללשון, אמר נשיא האקדמיה פרופסור משה בר אשר כי מדובר בתחילתה של מגמה מסוכנת. "עכשיו ילמדו באנגלית בתואר השני והשלישי, והדור הבא יכשיר את ההוראה באנגלית גם בתואר הראשון", אמר, "משם העניין יזלוג לבית הספר התיכון ולבית הספר היסודי". בר־אשר הדגיש כי אין בקריאה זו כדי להתכחש לצורך בלימוד מוגבר של השפה האנגלית לתלמידים וסטודנטים באשר הם כדי להכשירם להשתלבות בעולם המחקר הבינלאומי. "אין דופי בעידוד האנגלית, כל זמן שהדבר אינו בא על חשבון העברית".

"הפרסום שלפיו האוניברסיטה החליטה להסב את הלימודים באופן גורף לאנגלית הוא לצערנו כוזב. אנו ממשיכים להיות מחויבים להוראה, למחקר ולפעילות ציבורית בשפה העברית", נכתב הבוקר במכתב רשמי מטעם האוניברסיטה העברית. בה בעת, הנהלת האוניברסיטה מכירה בחשיבות של קידום המעמד הבינלאומי של האוניברסיטה.

באוניברסיטה העברית הסבירו שחלק מהמדעים הניסויים יעברו בעתיד לשפה האנגלית, בשל השתתפותם של סטודנטים זרים רבים. בחלק אחר מהמדעים הניסויים קורסים יעברו לשפה האנגלית בתנאי שישתתף בהם לכל הפחות סטודנט זר אחד. "מהלך זה צפוי לקדם את מעמדה הבינלאומי של האוניברסיטה ולשמר את מעמדה המוביל בישראל ובעולם. לצד היותנו מוסד פתוח לעולם, אנחנו נקדם ונחזק את הלימוד והמחקר של השפה העברית ותחומי הלמידה השייכים אליה", נמסר מהאוניברסיטה, "האוניברסיטה העברית לא קיבלה החלטה גורפת לעבור ללימודי השפה האנגלית באף אחד מהתארים - ראשון, שני ושלישי. רחוק מכך. האוניברסיטה העברית ממשיכה להיות מחויבת להוראה, למחקר ולפעילות ציבורית בעברית".

"אני מתקשה להבין על מה המהומה", אמר פרופסור אורון שגריר, סגן נשיא האוניברסיטה לענייני בינלאומיות. "במכון ויצמן מלמדים בשפה האנגלית כבר שנים, וגם לאוניברסיטאות אחרות בארץ יש תוכניות בשפה האנגלית. זה תפקיד האוניברסיטאות - להיות נקודת מפגש של תרבויות שונות".

לדבריו, "העולם הולך לכיוון של לימודים בינלאומיים, ובעקבות זאת, כך צריך להיות גם אצלנו. אם האוניברסיטה רוצה להיות חלק מהעולם המדעי היום, עוד ועוד תוכניות יעברו ללמד באנגלית בתארי המוסמך והדוקטורט זה נצרך כדי להכשיר טוב יותר את התלמידים הישראלים לעולם המדעי, וגם כדי לאפשר לתלמידים בינלאומיים שמעוניינים בכך ללמוד אצלנו... אם האוניברסיטאות בארץ לא יהיו בחזית המדע העולמי, ממילא לא תהיה להן חשיבות כמשמרות השפה העברית".

# data[].attributes.attachment_link.title
האקדמיה ללשון תוקפת את האוניברסיטה העברית על כוונתה ללמד בשפה האנגלית

# data[].attributes.attachment_link.description
האקדמיה ללשון עברית יוצאת נגד כוונת האוניברסיטה העברית להרחיב את הלימודים בשפה האנגלית בתארים מתקדמים. חברי האקדמיה קיימו שלשום דיון מיוחד בנושא, בעקבות החלטת הפקולטה לחקלאות באוניברסיטה העברית לעבור ללמד בשפה האנגלית בתארים המתקדמים, כפי שפורסם במקור ראשון. החלטת הפקולטה לחקלאות התקבלה לנוכח מספרם הגבוה של סטודנטים זרים בתארים הללו.

# data[].attributes.attachment_link.title
Ehud Banai - The language of the Hebrew man

# data[].attributes.attachment_link.title
Netta - TOY - Israel - Official Music Video - Eurovision 2018

# data[].attributes.headline
אז מה הקשר ?

# data[].attributes.subject
אז מה הקשר ?

# data[].attributes.body
פתחו את החלונות השונים בפדלט נסו לשער מהו הקשר  בניהם וכיצד הוא מתקשר ליצירת "היהודי החדש".